Kadri Simson

Kadri Simson (sünninimi Kadri Must; sündinud 22. jaanuaril 1977) on Eesti poliitik, alates 1. detsembrist 2019 kuni 30. novembrini 2024 oli ta Euroopa Komisjoni energeetikavolinik von der Leyeni esimeses komisjonis.Euroopa Komisjoni ametisseastuva presidendi Ursula von der Leyeni volinike kolleegium

 Haridus 
Kadri Simson on lõpetanud 1995. aastal Tartu 10. Keskkooli ja 2000. aastal cum laude Tartu Ülikooli ajaloo erialal. Tal on politoloogia magistrikraad University College Londonist (2003).Kadri Simsoni CV Riigikogu kodulehelAukardetud Kadri Must, Postimees, 16.04.2005

 Poliitiline tegevus 

Kadri Simson kuulus aastatel 1995–2024 Eesti Keskerakonda ja oli aastatel 2011–2021 Pärnumaa piirkonna esimees.Tooming, Marko. Andrei Korobeinik on Keskerakonna kandidaat Pärnu linnapeaks. ERR, 24. mai 2001. Aastatel 2003–2007 oli ta Eesti Keskerakonna peasekretär. Aastatel 2007–2015 ja taas alates 5. novembrist 2016 oli ta Eesti Keskerakonna aseesimees. Ta on olnud XI, XII, XIII ja XIV Riigikogu liige. Aastatel 2009–2016 ja 2019 oli ta ka Riigikogu Eesti Keskerakonna fraktsiooni esimees. 

Eesti Keskerakonna XV kongressil 29. novembril 2015 kandideeris Kadri Simson erakonna esimeheks, sai 486 häält (47%) Edgar Savisaare 541 hääle vastu. Ta lubas kandidaadina suuremat tähelepanu erakonna piirkondadele väljaspool Tallinna, selgemaid rahaasju ja erakonna tugevamat kaasatust üleriigilistel teemadel. 

1999. aastal töötas ta Tallinna linnavalitsuse ja aastatel 2001–2002 Tallinna linnapea nõunikuna.Kadri Simsoni CV. Euroopa Komisjoni veebisait. 

Ajavahemikus 23. novembrist 2016 kuni 29. aprillini 2019 oli Kadri Simson Eesti majandus- ja taristuminister. 
Pärnumaalt valitud riigikogu liige ja keskfraktsiooni esimees Kadri Simson oli aktiivne Pärnu lennujaama renoveerimise eestvedaja. Tema majandus- ja taristuministriks oleku ajal allkirjastati oktoobris 2017 koostöölepe Pärnu lennujaama rekonstrueerimiseks. Minister lubas, et riik panustab renoveerimisse 20 miljonit eurot, millele lisandub igal tegutsemisaastal 400 000 eurot.Kadri Simson: investeeringud taristusse. Postimees, 15.05.2017.Minister Simson peab Pärnu ettevõtjatega plaani. Logistika uudised, 11.10.2017. Plaani kohaselt pidi lennujaam valmima 2020. aastal ja suutma teenindada 50 000 reisijat aastas.Pärnu lennujaam suudab paari aasta pärast teenindada 50 000 reisijat aastas. ERR 4.10.2017. Lennujaama kordategemiseks kulutaski riik ligi 20 miljonit eurot.Pärnu lennujaama tulevik on tume, linn katab kahjumi. Postimees, 4.11.2024. 2024. aastal konstateeriti, et Pärnu lennujaama tööshoidmiseks kulub 1,7 miljonit eurot aastas ja lennujaam teenindab aastas umbes 2000 reisijat.JUHTKIRI | Paneme „Simsoni lennujaama“ kinni Eesti Päevaleht, 25.03.2024.

Alates 1. detsembrist 2019 kuni 30. novembrini 2024 oli Kadri Simson Euroopa Komisjoni energeetikavolinik von der Leyeni esimeses komisjonis. Selles ametis olles intervjueeriti Kadri Simsonit Briti telesaates HARDtalk.HARDtalk Kadri Simson. 18.03.2022. Simsoni ametiaja lõppedes kiitis rahvusvaheline poliitikaväljaanne Politico Simsoni poolt Venemaa rünnaku alla jäänud Ukraina toetamist selle energiasüsteemi töös hoidmiseks. Kogu ametiaja koondhindeks sai C, mis jääb kõigile volinikele antud hindeid arvestades pingerea teise poolde.Politico pani Simsoni tegevusele volinikuna hinde C. ERR 2.12.2024.

31. detsembril 2024 teatas Kadri Simson, et lahkub Eesti Keskerakonnast, sest uued juhid on asunud Keskerakonda muutma viisil, mis on talle võõras. Simson märkis, et tal ei ole praegu plaanis liituda ühegi Eesti erakonnaga, samuti ei plaani ta osaleda 2025. aasta kohaliku omavalitsuse volikogude valimistel.

 Tegevus ühingutes 
Kadri Simson on korporatsiooni Amicitia vilistlane. Samuti on ta olnud Eesti NATO Ühingu nõukogu aseesimees ning SA Eesti Välispoliitika Instituut nõukogu liige. Lisaks juhtis Simson koos Edgar Savisaarega asutatud ja tänaseks tegevuse lõpetanud MTÜ-d Lähiajaloo Uuringute Instituut..

 Isiklikku 

Ta on Aadu ja Ülle Musta tütar. Tal on kolm nooremat õde: Kristiina, Liis ja Susan. Kadri Must abiellus 6. juunil 2008 ajakirjanik Priit Simsoniga. Nad lahutasid veebruaris 2015. Tema pikaaegne elukaaslane oli endine HKScan Estonia juhatuse esimees Teet Soorm. Nende kooselu lõppes 2024. aastal.

 Tunnustus 
 2019 – Läti Kolme Tähe ordeni II järk
 2022 – Vürst Jaroslav Targa III järgu orden"Zelenski autasustas Simsonit ja Hololeid" ERR, 31. august 2022
 2025 – Riigivapi III klassi teenetemärk

 Teosed 
 "Tori vallakohtu arhivaalid ajalooallikana. Proseminaritöö". Juhendaja dots Aadu Must. Tartu, 1996. Käsikiri TÜ arhiivinduse õppetoolis.
 "Iseseisvuspäeva sünd", Tartu 2000. ISBN 9985-9178-0-4
 "Kas me mäletame taasiseseisvumispäeva?" Sirp, 24. august 2001.
 "Millal pandi taasiseseisvumise nurgakivi?" – Noor mõte Eesti poliitikas, Keskerakonna Idee-grupp, Tallinn, 2002.

 Viited 

 Välislingid 

 Kadri Simsoni FB-leht
 Lauri Vahtre. "Ajaloo nime vääriline…" Sirp, 29. september 2000
 Kadri Must. "Võitlus lähiajaloo pärast käib edasi" Sirp, 13. oktoober 2000
 Argo Ideon. "Suure pere laps" Eesti Ekspress, 16. detsember 2003
 Tuuli Koch, "Kadri Must – tõusev naispoliitik ja Keskerakonna vastne peasekretär" EPL, 11. detsember 2003
 Hannes Rumm. "Keskpartei kroonprintsess" Postimees, 9. aprill 2005
 Priit Pullerits. "Aukardetud Kadri Must" Postimees, 16. aprill 2005
 Ilmar Palli, Peeter Ernits. "Kadri Must: Oleme sageli vasakpoolsemad, kui tahaksime..." Maaleht, 14. detsember 2006
 Hannes Kuusma. "Kadri Must: saab näha, kas Reformierakond suudab oma sõnu sisuga täita ka pärast seda, kui meid enam valitsuses neid toetamas ei ole" Pärnu Postimees, 5. aprill 2007
 Kadri Simson saates "Kukul külas", 8. veebruar 2009
 Kerttu Kaldoja. "Riigikogu keskfraktsiooni hakkab juhtima Kadri Simson" Eesti Päevaleht, 17. juuni 2009
 Tarmo Vahter, Krister Kivi. "Teravatel teemadel" Eesti Ekspress, 9. oktoober 2009
 Kaire Uusen. "Kadri Simson – Eesti poliitika maratoonar" Postimees, 5. detsember 2009
 Priit Pullerits. "Kadri Simson: ma ei jõuaks seda tööd teha, kui mul oma elu ei oleks" Postimees, 21. aprill 2012
 Kadri Simson - EU Commissioner for Energy. HARDtalk, 17. märts 2022 (24 min)
 "Politico pani Simsoni tegevusele volinikuna hinde C" ERR, 2. detsember 2024

Kategooria:Eesti majandusministrid
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Euroopa Komisjoni volinikud
Kategooria:Eesti Keskerakonna poliitikud
Kategooria:Tartu Ülikooli filosoofiateaduskonna vilistlased
Kategooria:Korporatsioon Amicitia liikmed
Kategooria:Riigivapi III klassi teenetemärgi kavalerid
Kategooria:Sündinud 1977